钦定古今图书集成/明伦汇编/氏族典/第291卷 > 唐煜
## 钦定古今图书集成/明伦汇编/氏族典/第291卷 > 唐煜

按《上海县志》：“煜字仲明，世居华亭，后徙海隅乡，遂为
上海人。业不逾中人，能自致饶富。元至顺庚午，郡大
水，出粟五千斛于官，以赈境内。事闻，授浙西袁部场
司丞，秩满转江西芦潭批验所提领，俱以廉干谨慎
称。年七十乞休致，授徽杭等处榷茶副提举。又出粟
赈饥，至老弥笃。卒年九十。生四子九孙，五世同居，内
外雍睦”，远近贤之。